विधायकों से लेकर ब्लॉक,मंडल और बूथ अध्यक्षों तक के सम्मेलन होंगे,नेताओं को चुनावी टास्क
राजस्थान कांग्रेस में खाली पड़े संगठन के पदों पर नियुक्तियों के लिए नए सिरे से एक्सरसाइज शुरू की गई है। विधानसभा चुनावों को देखते हुए खाली पड़े पदों पर नियुक्तियों के अलावा पूरी पार्टी को चुनावी मोड में लाने की तैयारी है। दिल्ली में संगठनRajasthan Politics Congress Election Strategy Meeting Delhi KC Venugoapal Sukhjinder Randhawa
राजस्थान कांग्रेस में खाली पड़े संगठन के पदों पर नियुक्तियों के लिए नए सिरे से एक्सरसाइज शुरू की गई है। विधानसभा चुनावों को देखते हुए खाली पड़े पदों पर नियुक्तियों के अलावा पूरी पार्टी को चुनावी मोड में लाने की तैयारी है। दिल्ली में संगठन महासचिव केसी वेणुगोपाल ने राजस्थान कांग्रेस के मुद‌दों पर शाम को बैठक कर संगठन में खाली पदों को भरने और चुनावी मामलों पर फीडबैक लिया। वेणुगोपाल को प्रदेश प्रभारी और प्रदेशाध्यक्ष ने जिलाध्यक्षों और सचिवों सहित संगठन में होने वाली नियुक्तियों के नामों की लिस्ट भी दे दी है। इस पर हाईकमान की मंजूरी के बाद नियुक्तियां होंगी।
कांग्रेस में 26 जिलाध्यक्षों के पद खाली चल रहे हैं। इन जिलों में पिछले तीन साल से जिलाध्यक्ष नहीं हैं, उन पदों पर अब जलद नियुक्तियों के आसार हैं। पिछले दिनों रद‌द की गई 85 सचिवों की नियुक्ति भी नए सिरे से होनी है। वेणुगापेाल के साथ बेठक में प्रदेश प्रभारी सुखजिंदर सिंह रंधावा, प्रदेशाध्यक्ष गोविंद सिंह डोटासरा और तीनों सह प्रभारी सचिवों ने सरकार के कामकाज और सियासी हालात पर फीडबैक दिया है।
रंधावा बोले- खाली पद जल्द भरेंगे, आज की बैठक में इस मुद‌्दे पर फोकस
केसी वेणुगोपाल के घर बैठक के बाद प्रभारी सुखजिंदर सिंह रंधावा ने मीडिया से बातचीत में कहा कि संगठन के खाली पदों पर होने वाली नियुक्तियों की लिस्ट संगठन महासचिव को दे दी है। हम 1 और 2 जुलाई को सालासर में विधायकों और विधायक उम्मीदवारों का सम्मेलन कम चिंतन शिविर कर रहे हैं। इसके बाद हम ब्लॉक अध्यक्षों का सम्मेलन करेंगे। फिर सभी मंडल अध्यक्षों का एक दिन का सम्मेलन बुलाकर पूरे दिन चर्चा करेंगे। सबसे लास्ट में हमारे सभी 51 हजार से ज्यादा बूथ अध्यक्षों के साथ बैठक करेंगे।
रंधावा ने कहा- 85 सचिवों की लिस्ट जल्द आएगी। जिलाध्यक्षों की नियुक्ति भी जल्द होगी। विधानसभा चुनावों तक एआईसीसी, पीसीसी में हमारी बैठकें लगातार होंगी। आज की बैठक का मकसद था क संगठन की इतने दिनों से जगह खाली पड़ी हैं, उन पर चर्चा हुई है।
राहुल गांधी 2 जुलाई के बाद राजस्थान के नेताओं की बैठक लेंगे 
राहुल गांधी राजस्थान विधानसभा चुनावों को लेकर 2 जुलाई के बाद बैठक करेंगे। राहुल गांधी इन दिनों चुनावी राज्यों के नेताओं के साथ बैठक कर रहे हैं। राजस्थान पर पहले 1 जुलाई को बैठक होनी थी लेकिन 1 और 2 जुलाई को सालासर में कांग्रेस के विधायकों और हारे हुए उम्मीदवारों का सम्मेलन होने की वजह से इसे आगे किया गया है।